Fræðsla / miðlun upplýsinga – markmiðið er að draga úr fjölda þeirra sem ánetjast reykingum eða öðrum vímuefnum . Íhlutun / afskipti af nemendum í vanda – markmiðið er að veita þeim nemendum sem komnir eru í neyslu og foreldrum þeirra aðstoð . Lífsleikni – markmiðið er að nemendur öðlist sem besta færni í aðlögunarhæfni og í að sýna jákvæða hegðun þannig að þeir séu betur í stakk búnir til að takast á við áskoranir og kröfur daglegs lífs . Lífsleiknikennsla á einnig að stuðla að heilbrigðum lífstíl nemenda . Á yngsta stigi er lögð áhersla á heilbrigða lifnaðarhætti og markvisst reynt að kenna jákvæða hegðun og góð samskipti . Á miðstigi er áhersla lögð á einstaklingana sjálfa , sjálfsvirðingu og samskipti við aðra . Markviss fræðsla um skaðsemi reykinga og annarra vímugjafa hefst á þessu stigi . Á unglingastigi heldur fræðslan um skaðsemi vímuefna og afleiðingar neyslunnar áfram . Einnig þarf að fá nemendur til að taka markvissa afstöðu til þessara mála . Líta á reykingar sem alvarlegt heilbrigðisvandamál og oft fyrirboða annarrar neyslu . Reykingar og önnur neysla tóbaks eru bannaðar á skólatíma . Foreldrum er gert viðvart ef nemandi verður uppvís að reykingum . Hafi kennarar eða annað starfsfólk skólans grun um að nemandi sé farinn að reykja eru foreldrar látnir vita um þann grun af umsjónarkennara , deildarstjóra eða skólastjóra . 1 . Ef sterkur grunur um neyslu áfengis eða fíkniefna / annara vímugjafa nemanda vaknar er umsjónarkennara tilkynnt um málið . a . Málinu vísað til nemendaverndarráðs . Skólastjórnendum / deildarstjórum Skólahjúkrunarfræðing Námsráðgjafa Öðru starfsfólki sem við á Lélegt eða lítið sjálfstraust . Aðgerðarleysi bæði foreldra og skóla . Útivist eftir leyfilegan útivistartíma . Óæskilegar hópamyndanir . Reykingar sem hefjast á unga aldri . Gott aðgengi að áfengi . Rannsóknir sýna að : Líkur á að börn / unglingar ánetjist fíkniefnum eru minni ef þau reykja ekki . Líkur á að börn / unglingar ánetjist fíkniefnum eru 74% ef þau neyta áfengis í miklum mæli , en aðeins 3% líkur ef áfengisneysla er engin eða mjög lítil . Að foreldrar séu í virku samstarfi við skólann um vímuvarnir , t.d. með því að standa fyrir fyrirlestrum eða kynningum um forvarnir . Að viðhalda foreldrarölti . Forvarnir eru ekki bara fyrirlestur um eiturlyf . Það felst einnig forvörn í því að : gefa sér tíma með barninu til að gera eitthvað skemmtilegt hlusta á álit barnsins og hvetja það til að hafa sjálfstæð markmið og skoðanir hvetja barnið til hvers konar heilbrigðrar tómstundaiðkunar vera börnunum góð fyrirmynd . Þá er rétt að geta þess að góð reynsla er af foreldraröltinu og vafalítið felst ágæt forvörn í því , ef rétt er á málum haldið . Það er eðlilegt að finna til vanmáttarkenndar og hræðslu , en í fæstum tilfellum er barnið í bráðri lífshættu . Haltu rósemi þinni . Ekki ráðast á barnið með ásökunum og æsingi því að þá er hætta á að þú missir traust þess . Ekki sökkva þér niður í sjálfsásökun . Það þarf ekki að vera að þú hafir brugðist í foreldrahlutverkinu . Aflaðu þér upplýsinga um vímuefni . Þær má finna á bókasöfnum , á netinu og hjá forvarna - og heilbrigðisaðilum . Gerðu þér far um að kynnast vinum barnsins þíns . Vinahópur , lífsstíll og áhugamál barnsins segja mikið um líkurnar á vímuefnanotkun . Hafðu samband við aðra foreldra sem eru í svipaðri stöðu . Reynsla þeirra getur oft hjálpað mjög mikið . Ef þér er sagt “ Það gera þetta allir ” – eða – “ það mega þetta allir ” skaltu vera á varðbergi . Þeir sem nota þessi orðatiltæki hafa sjaldnast rök fyrir skoðun sinni . Orðatiltækin duga einungis á foreldra sem láta ekki skynsemina ráða eða þora ekki að hafa sjálfstæðar skoðanir . áhugaleysi á eigin útliti t.d. klæðnaði eða hreinlæti óvæntir sjúkdómar , slys eða verkir breyting á svefnvenjum áhugaleysi , uppgjöf eða vonleysi kvíði , spenna , álag skyndilegir erfiðleikar í sambandi við einbeitingu / rökhugsun einangrun eða minnkandi ánægja af félagslegum samskiptum versnandi árangur í skóla o minnkandi áhugi á íþróttum og tómstundamálum sjálfseyðileggjandi hegðun ögrandi lífsstíll t.d. klæðnaður sem táknar dauða eða vímuefni andfélagsleg hegðun t.d. þjófnaðir eða árásir .